होली पर खोए के संग काजू, केसर, बादाम से भरी गुझिया अबकी होली में लोगों के मुँह में मिठास घोलेंगी। मिठाई विक्रेता मेवे के अलावा सेब, केला और संतरा के स्वाद में भी गुझिया तैयार कर रहे हैं। यही नहीं टू इन वन और तिरंगा गुझिया भी आकर्षण का केन्द्र होंगी।ड्ढr चौक के बाजार में सोने के वर्क लगी पिस्ता और सोनी भस्म वाली गुझिया तैयार हो रही है। शहर के प्रमुख मिठाई विक्रेताआें के मुताबिक तैयारी में लगी सामग्री के हिसाब से इस बार गुझिया की कीमतों में 20 रुपए से लेकर 500 रुपए तक की वृद्धि हो सकती है। चौक के राज कुमार यादव के यहाँ पाँच प्रकार की गुझिया तैयार की जाएँगी। यहीं के विष्णु नारायण गुप्ता के यहाँ इस बार खासतौर से अन्जीर, नौ रतन, केसरिया, बादाम, और केसरिया पगी (शीरे में भिगोई हुई) गुझिया समेत 11 प्रकार की गुझिया बनाई जाएँगी। सदर, हजरतगंज, महानगर, गोमती नगर में भी गुझियांे का बाजार सजने लगा है। खास तरह की गुझिया में एक आेर सेब, केला, संतरे के स्वाद मंे गुझिया तैयार हो रही हैं। टू इन वन गुझिया में पिस्ता और बादाम का संयोजन किया गया है वहीं तिरंगा गुझिया में पिस्ता, काजू और बादाम मिलाए गए हैं। पिस्ता की प्लेन गुझिया पर सोने का वर्क लगाया गया है तो काजू की गुझिया पर चाँदी का। इन्हें आकर्षक गिफ्ट पैक में सजाया भी जा रहा है। शुगर फ्री गुझिया के अलावा आर्डर पर छोटी-छोटी गुझिया भी तैयार की जा रही है। सदर के शेखर बताते हैं कि यहाँ गुझिया की शुरुआती कीमत 200 रुपए प्रति किलो है। अमीनाबाद की दुकानों में भी सोने और चाँदी के वर्क से सजी पगी हुई गुझिया सबसे ज्यादा तैयार हो रही हैं। यहाँ गुझिया की कीमत लगभग 160 रुपए है।